Afriqiyah Airways

Afriqiyah Airways (arabisk:الخطوط الجوية الأفريقية) er et flyselskap fra Libya med tilholdssted i Tripoli. Selskapet ble grunnlagt i april 2001 og opererer med innenriksruter mellom Tripoli og Benghazi samt internasjonale ruter til over 25 land i Europa, Afrika, Asia og Midtøsten. Selskapet har sin hovedbase ved Tripoli internasjonale lufthavn.

Afriqiyah Airways begynte med flyvninger den 1. desember 2001 og opererte i begynnelsen med flytypen Boeing 737-400. I 2003 gikk selskapet til innkjøp av ulike typer fly fra den europeiske produsenten Airbus. Flyselskapet er i sin helhet eiet av den libyske stat.

 Flyflåte 
Selskapet opererer følgende fly (pr 12. mai 2010):Afriqiyah.aero – Fleet  (Besøkt 12. mai 2010)
 Fly Antall Ordre Opsjoner Seter Bemerkninger Airbus A300-600  1  0  0    VIP-fly Airbus A319-100  3  0  5  112  Airbus A320-200  5  6  0  142   Airbus A330-200  3  0  3  230  Airbus A340-200  1  0  0  261  VIP-fly Airbus A350-800  0  6  0    

 Ulykker 
Den 12. mai 2010 styrtet Afriqiyah Airways Flight 771, bestående av en Airbus A330-200 på veg fra Johannesburg til London, under mellomlanding ved Tripoli internasjonale lufthavn. Ulykken drepte 103 mennesker, hvorav 92 passasjerer og et mannskap på elleve. Ett barn skal ha overlevd ulykken.Aftenposten.no –  103 omkommet i flystyrt i Libya (Av Elisabeth Rodum og Lars Akerhaug. Publisert og besøkt 12. mai 2010)

 Referanser 

 Eksterne lenker 


Kategori:Libyske flyselskaper
Kategori:Flyselskaper etablert i 2001